Узброеныя пісталетамі, стрыечныя браты падышлі да хаты Каскевіча. Праз акно Вагась убачыў Каскевіча, які хадзіў па пакоі, і зрабіў у яго бок некалькі стрэлаў. Паспеў яшчэ пабачыць, як мужчына ўпаў, і пачуць крык яго сястры, а затым нападнікі пабеглі ў кірунку суседняй вёскі Бубны. Калі па дарозе Сыралевіч абагнаў Вагася, той зноў выцягнуў пісталет і стрэліў стрыечнаму брату ў патыліцу, выконваючы другі прысуд раённага камітэта КПЗБ.